cyanic-selkie/wikianc huggingface dataset:
Սվետլանա Տիխանովսկայա
Արտաքին հղումներ
Կատեգորիա:Բելառուս թարգմանիչներ Կատեգորիա:Ապրող անձինք Կատեգորիա:Բելառուսի կին քաղաքական գործիչներ Կատեգորիա:21-րդ դարի կին քաղաքական գործիչներ
Բոջեք Հորսմեն
«Բոջեք Հորսմեն» (BoJack Horseman), ամերիկյան տրագիկոմեդիկ անիմացիոն սիթքոմ։ Գլխավոր դերերը հնչյունավորում են Ուիլ Արնետը, Էմի Սեդարիսը, Էլիսոն Բրին, Փոլ Թոմքինսը և Աարոն Փոլը։
Գլխավոր հերոսն է մարդակերպ ձի Բոջեք Հորսմենը (Արնետ), ով 1990-ական թվականներից հայտնի սիթքոմային դերասան է։ Բոջեքի երկարատև ստեղծագործական դադարն ընդհատվում է ինքնակենսագրական գրքի լույսընծայմամբ, որի հեղինակն ուրվական գրող Դայան Նույենն (Բրի) էր։ Գլխավոր հերոսի նեղ շրջանակի մաս են կազմում նաև նրա գործակալ Արքայադուստր Քերոլինը (Սեդարիս), բնակակից Թոդ Չավեսը և դերասան Միստր Փինաթբաթերը (Թոմքինս)։ Միևնույն ժամանակ Բոջեքը տառապում է դեպրեսիայով և ալկահոլի ու հոգեմետ նյութերի հանդեպ կախվածությամբ։
Սերիալն առաջին անգամ եթեր է բարձրացել 2014 թվականի օգոստոսի 22-ին, «Netflix» հարթակում, և ավարտվել 2020 թվականի հունվարի 31-ին՝ ունենալով 6 եթերաշրջան և ընդհանուր 77 էպիզոդ ։
Քսենյա Չումիչովա
Քսենյա Չումիչովա (1987,Օգոստոսի 5, Ռուսաստան), մոդել, դերասան և բլոգեր։
Կենսագրություն
Ծնվել է Ռուսաստանի Մագնիտոգորսկ քաղաքում։Երբ նա 6 տարեկան էր,ընտանիքը տեղափոխվել է  Շվեյցարիա։Չումիչովան մեծացել է շվեյցարական և իտալական մշակույթի մեջ։Խոսում է վեց տարբեր լեզուներով'անգլերեն,ռուսերեն,իսպաներեն,իտալերեն,գերմաներեն և ֆրանսերեն։ 2010թ.ին ավարտել է Սվիզերայի համալսարանը և ստացել  բակալավրի աստիճան։
Կարիերա
Մոդելային կարիերան Չումիչովան սկսել է 12 տարեկանից։2012թ.ի դեկտեմբերին Մաքսիմ շվեյցարական ամսագիրը համարեց նրան "Տարվա ամենագեղեցիկ կինը"։2016թ.ին,ըստ "Ասքմեն"ի Քսենիան ընտրվեց աշխարհի ամենագեղեցիկ կանանցից մեկը։Որպես հանրային խոսնակ Քսենիան պարբերաբար ելույթներ է ունեցել բուհերում և կոնֆերանսներում իր օնլայն բիզնեսի,բրենդի ստեղծման և կին ղեկավարների մասին։
Քսենյա Չումի
2015թ.ին Չումիչովան փոխում է իր պաշտոնական անունը Քսենիա Չումի կրճատված տարբերակով,քանի որ այն ավելի հեշտ էր արտասանվում։
Ծանոթագրություններ
==zigen,http://www.tagesanzeiger.ch/panorama/leute/Stars-die-beim-Alter-schummeln/story/31364313,http://www.ticinonews.ch/curiosita/260088/xenia-cambia-cognome,http://www.lematin.ch/people/Xenia-Je-suis-une-Wonderwoman/story/22525830==
Կատեգորիա:Ռուս մոդելներ
Բոջեք Հորսմեն
Արտաքին հղումներ
Կատեգորիա:Ամերիկյան սիթքոմներ Կատեգորիա:Ամերիկյան հեռուստասերիալներ Կատեգորիա:Անգլերեն հեռուստասերիալներ Կատեգորիա:Նեթֆլիքսի բնօրինակ ծրագրեր
Դարքնեթ
Դարքնեթ (DarkNet, նաև հայտնի է «Թաքնված ցանց», «Մուգ ցանց», «Ստվերային ցանց» ), թաքնված ցանց է, որի կապերը հաստատվում են միայն վստահելի փիրերի (Peer) միջև, որոնց երբեմն անվանում են «ընկերներ», օգտագործելով ոչ ստանդարտ հաղորդակարգեր և պորտեր։ Անանուն «ցանցը» միմյանց հետ չկապված վիրտուալ թունելային համակարգ է, որտեղ տվյալները փոխանցվում են կոդավորման տեսքով։
Դարքնեթը տարբերվում է այլ տարածված միակարգ ցանցերից, քանի որ ֆայլերիի փոխանակումը անունուն է (քանի որ Այ-փի հասցեները հրապարակային չեն), և, հետևաբար, օգտվողները կարող են հաղորդակցվել առանց մտահոգության և պետական միջամտության ։
Այդ իսկ պատճառով դարքնեթը հաճախ ընդունվում է որպես հաղորդակցության միջոց, տարբեր ընդհատակյա և անօրինական գործունեությունների համար ։ Ընդհանուր առմամբ  «դարքնեթ» տերմինը կարելի է օգտագործել ինտերնետի ոչ առևտրային «հանգույցները» նկարագրելու համար կամ վերաբերում է բոլոր ինտերնետ կապերին և տեխնոլոգիաներին, որոնք հիմնականում կապված են ապօրինի գործունեության և այլախոհության հետ ։
Պատմություն
«Դարքնեթ» տերմինն առաջացել է 1970-ական թվականներին և անվտանգության նպատակով կիրառվել է ARPANET-ից անջատված ցանցերին անվանում տալու համար, որից ավելի ուշ զարգացել է համացանցը ։ Դարքնեթը կարող է ստանալ տվյալներ ARPANET-ից, բայց ունեն այնպիսի հասցեներ, որոնք չեն հայտնվում ցանցերի ցուցակում և չեն պատասխանում արտաքին հարցումներին։
Տերմինը ստացել է մեծ ճանաչում «The Darknet and the Future of Content Distribution» հրապարակման շնորհիվ, 2002 թվականին՝ Փիթեր Բիդլի, Փոլ Ինգլեդի, Մարկուս Փեյնարդի կողմից, որոնք Microsoft-ի աշխատակիցներ են։
Նրանց կարծիքով, դարքնեթի գաղափարը հիմնված է երեք ենթադրությունների վրա`
DarkNet-ը ֆայլափոխանակման ցանց է, որը առաջանում է հրապարակայնորեն մատչելի տվյալների միջև։
Microsoft-ի հետազոտողները պնդում են, որ դարքնեթի գոյությունը գործնական DRM տեխնոլոգիաների զարգացման համար խոշոր խոչընդոտ է։
Այդ ժամանակից տերմինն օգտագործել են շատ ԶԼՄ-ներ, այդ թվում՝ Rolling Stone-ը և Wired-ը։
Դարքնեթը կարող է օգտագործվել որոշ դեպքերում, ինչպիսիք են`
Ենթամշակույթ
Դարքնեթը նեթստալքինգի ուսումնասիրության առարկա է։ Լրագրող Ջ. Դ. Լազիկան իր «Դարքնեթ։ Հոլիվուդյան պատերազմ ընդդեմ թվային սերնդի» (Darknet: Hollywood's War Against the Digital Generation) գրքում 2005 թվականին նկարագրել է դարքնեթը որպես բոլոր ֆայլափոխանակման ցանցերն ընդգրկող ։ Ավելի ուշ, 2014 թվականին, լրագրող Ջեյմի Բարտլետը իր «Սև համացանց» գրքում, օգտագործել է այն մի շարք ընդհատակ և արտասովոր ենթամշակույթների նկարագրության համար, այդ թվում էրոտիկ տեսահոլովակների, կրիպտոանարխիստների, ստվերային թմրանյութերի շուկաների, ինքնակառավարման համայնքների և սոցցանցերում ռասիստների և տրանսհումանիտարների նկարագրությունների համար ։
Զետեղում
Հայտնի երեք ինտերնետային մակարդակներից դարքնեթը պայմանականորեն տեղակայված է տեսանելի ցանցերից (Surface Web) հետո` ամենացածր (երրորդ) մակարդակում ։ Թեև այն գտնվում է ամենացածր մակարդակում, նրան նույնպես կարելի է համարել մասամբ խորքային համացանցի հատակը։
Ըստ այլ վարկածի դարքնեթը և խորքային համացանցը ընդհանրապես չեն հատվում միմյանց հետ։ Նրանք համաշխարհային ինտերնետի չորս մասնաճյուղերից երկուսն են։ Այս սխեման համարվում է ոչ թե համաշխարհային սարդոստայնի շերտ, այլ չորս ճյուղեր, որոնք կապված են համացանցին ։
Ընդհանուր տեղեկություններ
Երբ այս տերմինը օգտագործում են ֆայլափոխանակման ցանցի նկարագրության համար, DarkNet-ը հաճախ օգտագործվում է որպես «friend-to-friend»-ի («ընկերոջից ընկերոջը») հոմանիշ արտահայտություն` այդ երկու հասկացությունները նկարագրում են ցանցը, որոնցում ուղղակի կապեր են հաստատվում երկու բուրգերի միջև, որոնք վստահում են մեկը մյուսին։ Այդպիսի ցանցերը այլ կերպ անվանում են փակ p2p (Private peer-to-peer):
Գրեթե բոլոր հայտնի դարքնեթները ապակենտրոնացված են և, հետևաբար, համարվում են միաստիճան։
Դարքնեթում օգտագործվում են դոմեններ, որոնցով անհնար է մուտք գործել սովորական համացանցից, օգտագործելով ստանդարտ բրաուզերներ։ Հաճախ դրանք պսևդոդոմեններ են .onion կամ .i2p և այլ դոմենային տիրույթներում ։
Ծրագրային ապահովում
Շատ ստվերային ցանցեր պահանջում են հատուկ ծրագրային ապահովման տեղադրում՝ ցանց մուտք գործելու հնարավորության համար։
Գոյություն ունեն այնպիսի հայտնի ստվերային ցանցեր, ինչպիսիք են`
Արտաքին հղումներ
Կատեգորիա:Համացանց
Գրաբշչինա (գյուղ, Լիպովա Դոլինայի շրջան)
Գրաբշչինա (Грабщина), գյուղ Ուկրաինայի Սումիի մարզի Լիպովա Դոլինայի շրջանում։
2001 թվականի տվյալներով Գրաբշչինա գյուղում բնակվում էր 309 մարդ։
Արտաքին հղումներ
Կատեգորիա:Ուկրաինայի Սումիի մարզի Լիպովա Դոլինայի շրջանի բնակավայրեր Կատեգորիա:Ուկրաինայի գյուղեր
(3366) Գոդել
(3366) Գոդել (Godel), աստերոիդ աստերոիդների հիմնական գոտում։ Հայտնաբերվել է 1985 թվականի սեպտեմբերի 22-ին Թոմաս Շիլդկնեխտի կողմից Ցիմերվալդում ։
Միջին հեռավորությունը Արեգակից կազմում է 3,008827 ա. մ., առավելագույնը մոտենում է 2,7556 ա. մ. հեռավորության վրա և հեռանում 3,2621 ա. մ. ։ Արեգակի շուրջ մեկ ամբողջական պտույտ է կատարում 1906,31 երկրային օրվա ընթացքում, իր ուղեծրով շարժվելով միջինում 0,188846 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,95° անկյուն։
Արտաքին հղումներ
Կատեգորիա:1985 թվականին հայտնաբերված աստղագիտական մարմիններ Կատեգորիա:Թոմաս Շիլդկնեխտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վապիտի
Վապիտի (, Wapiti, American Elk)՝ ենթատեսակների ընդհանուր անվանումը ազնվական եղնիկ է, որոնք բնակվում են Հյուսիսային Ամերիկայում։ Մոտ են մարալին։ Հասնում են մինչև 150 սմ հասակի։ Արուների մոտ մեջքը և կողային մասերը ունեն բաց դեղնավուն գունավորում, վիզը, փորը և ոտքերը շատ մուգ շագանակագույն-սև գունավորում։ Պոչի հիմքում լայն բաց դեղին դաշտ կա, որը միաձուլվում է գամակի հետ։ Եղջյուրները մեծ են, 6-7 ճյուղավորումներով, գտնվում են նույն հարթության մեջ։ Ամենամեծ չափերի հասնում է չորրորդ ճյուղավորումը։ Եղջյուրները կշռում են մինչև 16 կգ։ Վապիտին չի հանդիսանում որսի օբյեկտ, սակայն նրա քանակությունը գնալով նվազում է։
Ենթատեսակները
Հայտնի են 6 ենթատեսակներ, որոնք բնակվում կամ բնակվել են Հյուսիսային Ամերիկայում՝
Գրականություն
Կատեգորիա:Կաթնասուններ Կատեգորիա:Եղնիկանմաններ Կատեգորիա:Ասիայի կաթնասուններ
Նուրուդին Ֆարահ
Նուրուդին Ֆարահ (Nuruddin Farah, ) սոմալեցի գրող, գրում է անգլերեն։
Կենսագրություն
Առևտրականի որդի է, սովորել է Օգադենի շրջանի դպրոցներից մեկում։ Ավարտել է Փենջաբ նահանգի Չանդիգարխ քաղաքի համալսարանի գրականության և փիլիսոփայության ֆակուլտետը ։ Դասավանդել է Մոգադիշոյում։ Միջազգային համբավ նրան բերեց 1970 թվականին գրված «From a Crooked Rib» վեպը։ Նա 1975-ից մինչև 1992 թվականները աքսորված է եղել (Քենիա, Եթովպիա, Գամբիա, Նիգերիա, ԱՄՆ), սակայն Սիադա Բարրեի ռեժիմի անկումից հետո վերադարնում է հայրենիք։
Հիմնականում գրում է ազգայնականություն, գաղութատիրություն, ֆեմինիզմ թեմաների շուրջ։
Ճանաչում
Ֆարահի վեպերը և էսսեները թարգմանված են աշխարհի տարբեր լեզուներով։
Մրցանակներ
Նուրուդին Ֆարահը 1991 թվականին արժանացել է Կուրտ Տուխոլսկիի, իսկ 1998 թվականին՝ Նեյշտադյան միջազգային գրական մրցանակ մրցանակների։
2010 թվականին եղել է Բեռլինի կինոփառատոնի ժյուրիի անդամ։
Հերմինե Գալուստյան
Կենսագրություն
Հերմինե Գալուստյանը ծնվել է 1914 թվականին Ստամբուլում։ Ավարտել է Ստամբուլի համալսարանի մաթեմաթիկայի ֆակուլտետը։ 1941 թվականին պաշտպանել է թեկնածուական թեզը ։ Որպես մաթեմատիկայի ուսուցիչ աշխատել է Եսայան, Գալաթասարա դպրոցներում, եղել է Եսայան դպրոցի տնօրեն։ 1960 թվականի մայիսի 27-ին նշանակվել է սահմանադրական ժողովի անդամ ։ 1975 թվականին հայերեն լեզվով հրատարակել է «Երկիրը նախկինում և այսօր» գիրքը ։
2014 թվականին Նյու Յորքի Եսայան-Կենտրոնական վարժարանի սաները նշել են Հերմինե Գալուստյանի 100-ամյակը ։
Ծանոթագրություններ
Կատեգորիա:Թուրքահայ մաթեմատիկոսներ Կատեգորիա:Թուրքահայ քաղաքական գործիչներ Կատեգորիա:ՀՀ ԳԱԱ ակադեմիկոսներ Կատեգորիա:Ստամբուլի համալսարանի շրջանավարտներ Կատեգորիա:Դպրոցի տնօրեններ Կատեգորիա:Կին մաթեմատիկոսներ Կատեգորիա:Հայ քաղաքական գործիչներ
Արման Գրիգորյան
Արման Սամսոնի Գրիգորյան, քաղաքագիտության դոկտոր, ԱՄՆ Լիհայի համալսարանի պրոֆեսոր։
Կենսագրություն
Արման Գրիգորյանը ծնվել է Երևանում 1967 թվականին։ 1991 թվականին ավարտել է Երևանի պետական համալսարանի արևելագիտության ֆակուլտետի թուրքական բաժինը։ 1986-1988 թվականներին ծառայել է խորհրդային բանակում։ Համալսարանն ավարտելուց անմիջապես հետո աշխատանքի է անցել ՀՀ Գերագույն Խորհրդի Ինֆորմացիայի ու Վերլուծության բաժնում որպես թարգմանիչ։ 1991 թվականի նախագահական ընտրություններից հետո բաժինը տեղափոխվել է նախագահի աշխատակազմ, որտեղ ստանձնել է Թուրքիայի գծով փորձագետի պաշտոնը։ 1993 թվականին տեղափոխվել է Արտաքին գործերի նախարարություն։ Նույն թվականին մեկնել է ԱՄՆ՝ ակադեմիական կրթությունը շարունակելու, որտեղ 1994 թվականին ընդունվել է մագիստրատուրա Չիկագոյի համալսարանի միջազգային հարաբերությունների բաժնում։ Իրրիդենտիստական հակամարտությունների մասին մագիստրոսի թեզը գրել է հանրահայտ ամերիկյան քաղաքագետներ Ջոն Միրշայմերի ու Ջեյմս Ֆիրոնի ղեկավարությամբ։ 1997 թվականին ընդունվել է Կոլումբիայի համալսարանի քաղաքագիտության բաժնի դոկտորատուրան։ 2001-2002 թվականներին շահել է Հարվարդի համալսարանի հեղինակավոր Օլինի ինստիտուտում դոկտորական ատենախոսության վրա աշխատելու հատուկ գրանտ (pre-doctoral fellowship). 2002-2004 թվականներն ընկած ժամանակաշրջանում նույնանման գրանտով ատենախոսության վրա աշխատանքը շարունակել է Հարվարդի համալսարանի Բելֆեր կենտրոնում։ 2008 թվականին պաշտպանել է դոկտորական ատենախոսությունը «Երրորդ Կողմերն ու Պետությունների Հակամարտությունները Փոքրամասնությունների Հետ» թեմայով։ Ատենախոսության գիտական ղեկավարներն են եղել երկու այլ հանրահայտ ամերիկյան քաղաքագետներ` Ռոբերտ Ջերվիսը և Ջեք Սնայդերը։ Նախքան դոկտորական ատենախոսության պաշտպանությունը դասավանդել է Ուեզլեյան համալսարանում և Ուիլիամ և Մերի Քոլեջում։ Ատենախոսության պաշտպանությունից անմիջապես հետո աշխատել է Շվեյցարիայի տեխնոլոգիական ինստիտուտի միջազգային հակամարտությունների ուսումնասիրության կենտրոնում, այնուհետև Միչիգանի համալսարանում։ 2012 թվականից դասավանդում է Լիհայի համալսարանի միջազգային հարաբերությունների ֆակուլտետում։ Ակադեմիական աշխատանքին զուգահեռ ներգրավված է Հայաստանի քաղաքական կյանքում։ 2008 թվականին պաշտպանել է Լևոն Տեր-Պետրոսյանի թեկնածությունը նախագահական ընտրություններում, ընդգրկվել Հայ Ազգային Կոնգրես դաշինքի համակարգող շտաբում և ներկայացրել դաշինքի տեսակետները Եվրոպայի Խորհրդում։ Եղել է Հայ Ազգային Կոնգրես կուսակցության նախաձեռնող խմբի անդամ և մասնակցել կուսակցության ծրագրի մշակման աշխատանքներին։ Զանազան քաղաքական ու հասարակական թեմաներով հոդվածներ ու հարցազրույցներ է հրատարակել հայկական մամուլում։
Ծանոթագրություններ
Կատեգորիա:ԵՊՀ արևելագիտության ֆակուլտետի շրջանավարտներ Կատեգորիա:Հայ քաղաքագետներ
Քշո
Քշո, գյուղ Արևմտյան Հայաստանում, Էրզրումի վիլայեթի Խնուսի գավառակում ։ Գտնվում էր Խնուս քաղաքից 35 կմ հյուսիս-արևելք, Տվարածատափի դաշտի հարավ-արևելյան կողմում։
Բնակչություն
XX դարի սկզբին ուներ 21 տուն բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Ոբովանիս
Ոբովանիս, գյուղ Մեծ Հայքի Սյունիք նահանգի Գողթն գավառում։ Հիշատակվում է սբ. Թոմայի վանքի արձանագրության մեջ։ Ղևոնդ Ալիշանը հիշատակել է նաև Օբովանիս ձևով և ենթադրաբար նույնացնում Երևանի նահանգի Նախիջևանի գավառի մեջ ։
Ծանոթագրություններ
Կատեգորիա:Սյունիք նահանգ Կատեգորիա:Գողթն Կատեգորիա:Գողթնի բնակավայրեր
Միջին շոտլանդական դաշտավայր
Միջին շոտլանդական դաշտավայր (Central Lowlands), Մեծ Բրիտանիա կղզու հյուսիսային շրջանների հարթավայրեր, որը բաժանում է Հյուսիս Շոտլանդական լեռնաշխարհը Հարավ Շոտլանդական բարձրավանդակից։ Հյուսիս-արևմուտքում սահման է համարվում Դամբարտոնից Սթոունհեյվն գիծը ։ Դաշտավայրի արևմտյան ափը սահմանափակվում է Ֆերտ-օֆ-Կլայդ ծոցով, արևելքում՝ Ֆերտ-օֆ-Թեյ և Ֆերտ-օֆ-Ֆորտ ծոցերով։
Դաշտավայրը կազմված է կարմիր ավազաքարերից, թերթաքարերից և կրաքարերից, որոնք պատված են մորենային շերտով։ Տեղ-տեղ հանդիպում են հին հրաբխային ապարներից կազմված լեռնաշղթաների մնացորդներ և բլուրներ։ Կան քարածխի հանքավայրեր։ Բլուրների և լեռնաշղթաների լանջերին՝ սոճու և կեչու անտառներ և պուրակներ Դաշտավայրը խիտ է բնակեցված։ Այստեղ են գտնվում Շոտլանդիայի խոշոր քաղաքները՝ Գլազգոն և Էդինբուրգը, ինչպես նաև համեմատաբար փոքր Ստերլինգ, Դանդի և այլ քաղաքներ ։ Պատմական Լոուլենդս շրջանը ներառում է նաև Հարավ շոտլանդական բարձրավանդակը ։
Ծանոթագրություններ
Կատեգորիա:Շոտլանդիայի աշխարհագրություն Կատեգորիա:Իջվածքներ այբբենական կարգով
Մարինուս վան դեր Լյուբե
Կենսագրություն
Մարինուս վան դեր Լյուբեն ծնվել է Լեյդենում, աշխատել է որպես քարագործ։ 1925 թվականին անդամակցել է հոլանդական կոմունիստական կուսակցությանը և նրա երիտասարդական կազմակերպությանը։ 1926 թվականին աչքի մեջ ցեմենտ ընկնելու պատճառով գրեթե կուրացել է և մնացել առանց աշխատանքի։ Մասնակցել է քաղաքական գործադուլների և աշխատավորական շարժումների կազմակերպմանը։ 1930-ական թվականների սկզբին, հիասթափվելով կոմունիստների կազմակերպած կոմինտերնից, հարել է մի քանի ձախ արմատական խմբավորումների, որոնք գերադասել են իրականացնել ուղիղ գործողություններ։ 1933 թվականին մեկնել է Գերմանիա, որպեսզի ինչ-որ կերպ պայքարի իշխանության եկած սոցիալիստների դեմ։
Ըստ պաշտոնական տեղեկատվության՝ 1933 թվականի փետրվարի 26-ի և 27-ի գիշերները փորձել է հրկիզել Բեռլինի քաղաքային ենթակառուցվածքները։ Փետրվարի 27-ին՝ Ռայխստագի հրկիզումից հետո, վան դեր Լյուբեն ձերբակալվել է հենց հանցագործության վայրում։ Նա ոստիկանությունում խոստովանել է մեղքը, քանզի եղել է նույն վերնաշապիկով և վերարկուով։ Լայպցիգյան գործընթացի ժամանակ (1933 թվականի սեպտեմբեր-դեկտեմբեր ամիսներին) հարցերին չէր պատասխանում, երբեմն էլ բացականչում էր «Ո՜չ, ո՜չ»։
Բացի Մարինուսը՝ մեղադրյալներ էին համարվում նաև Գերմանիայի առաջին կոմունիստական կուսակցության ղեկավարներից մեկը՝ Ռայխստագի կոմունիստների խմբակցության նախագահ Էռնստ Թորգլերը, և երեք բուլղարացի կոմունիստներ, որոնց թվում էր Գեորգի Դիմիտրովը՝ ընդհանուր բանվորական արհմիության ղեկավարներից մեկը։ Մյուս երկուսը Վասիլ Տանևն ու Բլագոյ Պոպովն էին։ Իր հանցակիցներին վան դեր Լյուբեն չի «բացահայտել»՝ ողջ մեղքը վերցնելով իր վրա։ Իր գործողությունների համար Լյուբեն պատճառաբանել է նացիոնալ-սոցիալիզմի աճի դեմ մղվող բողոքի ակցիան։ Մարինուս վան դեր Լյուբեն դատապարտվել է մահապատժի և 1934 թվականի հունվարի 10-ին գլխատվել գիլիոտինով Լայպցիգի բանտերից մեկում։
Իշխանությունները օգտագործել են միջադեպը՝ ներդնելով արտակարգ միջոցներ «հնարավոր կոմունիստական ապստամբությունները կանխելու համար»։ Այսպես կոչված «հանրային փրկության հրամանագրերը» չեղյալ են հայտարարել սահմանադրական ազատությունների մեծ մասը՝ մամուլը, հավաքները, բնակարանային անձեռնմխելիությունը, նամակագրությունը։ Կանխարգելիչ կարգով ձերբակալվել է կոմունիստական կուսակցության և ժողովրդավարական կազմակերպությունների 4500 անդամ, որոնք գտնվում էին ընդդիմադիր իշխանության ներքո։ Մարտի 1-ին հրապարակված նոր հրամանագրի համաձայն՝ «պետության դեմ զինված պայքարի հրահրումը» և «համընդհանուր գործադուլի հրահրումը» հանցագործություններ էին համարվում։
Լոնդոնում հակաֆաշիստական ուժերերը զուգահեռ հակապրոցես են կազմակերպել, որտեղ մեղադրել են հենց նացիստներին Ռայխստագի հրկիզման մեջ։ Բրիտանացի, ֆրանսիացի, ամերիկացի, բելգիացի և շվեյցարացի հասարակական գործիչների մասնակցությամբ հետաքննությունը վարող հանձնաժողովը եկել է այն եզրակացության, որ վան դեր Լյուբեի հետ դավադրության մեջ եղել է հենց ինքը՝ ներքին գործերի նախարար և Ռայխստագի նախագահ Հերման Գյորինգը։ Առանձին նախաձեռնող խմբի, գերմանական ֆաշիզմի զոհերի օգնության կոմիտեի կողմից հրատարակված «Շագանակագույն գրքում» Ռայխստագի հրկիզման մեջ նույնպես մեղադրվել են նացիստները, և Լայպցիգյան գործընթացի ընթացքում դատախազը ջանքեր է գործադրել այս գրքից առանձին պնդումներ հերքելու համար ։
1960-ական թվականներին «Spiegel» ամսագիրը սեփական հետաքննությունն է անցկացրել և հանգել այն եզրակացությանը, որ Ռայխստագի հրկիզումն իսկապես արվել է վան դեր Լյուբեի կողմից, որը ներկայացվել է որպես միայնակ մոլագար ։ Սակայն որոշ պատմաբաններ ապացուցված են համարում, որ վան դեր Լյուբեի հետ միաժամանակ ստորգետնյա թունելով շենք է մտել Կառլ Էրնստի գլխավորած գրոհայինների ջոկատ, որոնք շենքում բենզին են լցրել և այրել այն ։ Ըստ Ուիլյամ Շիրերի վարկածի՝ վան դեր Լյուբեի մտադրության մասին նացիստները նախապես իմացել են (վան դեր Լյուբեն իր պլաններով պարծեցել է բարում) ։
2008 թվականին վան դեր Լյուբեն համաներվել է նացիստական դատարանների անարդար դատական դատավճիռների մասին օրենքի հիման վրա, որն ուժի մեջ է մտել 1998 թվականին ։
1980 թվականին Լեյդենի փողոցներից մեկն անվանակոչվել է Մարինուս վան դեր Լյուբի անունով։
Ծանոթագրություններ
Կատեգորիա:Հոլանդացի հասարակական գործիչներ
Խոթանլի
Խոթանլի, Խափանլի, գյուղ Արևելյան Հայաստանում, նախկին Կարսի մարզի Կարսի գավառում։ 1913 թվականի հունվարի 1-ի տվյալներով ուներ 430 (51 ընտանիք) բնակիչ։ Զբաղվում էին երկրագործությամբ և անասնապահությամբ։ 1878 թվականին միացվել է Ռուսաստանին։ Խոթանլիի հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Տես նաև
Կատեգորիա:Արևելյան Հայաստանի գյուղեր
Մելնիցա (գյուղ, Գատչինսկի շրջան)
Մելնիցա (Мельница), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 35 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Գատչինսկի շրջանի բնակավայրեր
Յան Փեյս
Յան Անդերսոն Փեյս (Ian Anderson Paice, ), անգլիացի երաժիշտ է, առանձնապես հայտնի որպես Դիփ Փարփլ-ի հարվածող։ Խմբի միակ անդամն է որ նվագել է բոլոր կազմերում և ալբոմներում։
Նվագել սկսել է 15 տարեկանից։ Առաջին խումբը, որտեղ նա նվագում էր, կոչվում էր Georgie & the Rave-Ons։ 1968-ին նա դառնում է Դիփ Փարփլի համահիմնադիր անդամ։ Փեյսը նաև հանդես է գալիս որպես հրավիրյալ երաժիշտ այնպիսի նշանավոր անձանց հետ, ինչպես Փոլ Մաքքարթնին։
Ծանոթագրություններ
Կատեգորիա:Բրիտանացի ռոք երաժիշտներ Կատեգորիա:Թմբկահարներ Կատեգորիա:Անգլիացի երաժիշտներ Կատեգորիա:Անգլիացի կոմպոզիտորներ
Բրիլևո (գյուղ, Կուվշինովսկի շրջան)
Բրիլևո (Брылево), գյուղ Ռուսաստանի Տվերի մարզի Կուվշինովսկի շրջանի կազմում։
Բնակչությունը 2008 թվականին գրանցված տվյալներով կազմում էր 28 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Տվերի մարզի Կուվշինովսկի շրջանի բնակավայրեր
(3367) Ալեքս
(3367) Ալեքս (Alex), աստերոիդ աստերոիդների հիմնական գոտում։ Հայտնաբերվել է 1983 թվականի փետրվարի 15-ին Նորման Թոմասի կողմից Անդերսոն Մեսայում ։
Միջին հեռավորությունը Արեգակից կազմում է 2,784683 ա. մ., առավելագույնը մոտենում է 2,5938 ա. մ. հեռավորության վրա և հեռանում 2,9755 ա. մ. ։ Արեգակի շուրջ մեկ ամբողջական պտույտ է կատարում 1697,31 երկրային օրվա ընթացքում, իր ուղեծրով շարժվելով միջինում 0,2121 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,32° անկյուն։
Արտաքին հղումներ
Կատեգորիա:1983 թվականին հայտնաբերված աստղագիտական մարմիններ Կատեգորիա:Նորման Թոմասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ակումբային հիմնարկներ
Ակումբային հիմնարկներ (clob կամ club, club), կուլտուր-լուսավորական հիմնարկներ սոցիալիստական երկրներում։ Ծառայում են բնակչության գաղափարական-քաղաքական դաստիարակությանը և ընդհանուր կուլտուրական մակարդակի բարձրացմանը։
Տեսակներ
Ակումբային հիմնարկներն են կուլտուրայի պալատներն ու տները, ձեռնարկությունների, գիտական և ստեղծագործական միավորումների, սպորտային և այլ կազմակերպությունների ակումբները, խրճիթ-ընթերցարանները են։ Ակումբային հիմնարկներում կազմակերպում են կինոֆիլմերի ցուցադրում, երեկույթներ, համերգներ, մրցույթներ, դասսւխոսություններ՝ քաղաքացիական, բնագիտական, տեխնիկական, գրական և այլ թեմաներով։
Ղեկավարող վարչություններ
Ակումբային հիմնարկներ ղեկավարող վարչությունը կամ խորհուրդն ընտրվում է տվյալ ակումբային հիմնարկներում վաստակ ունեցողներից։ Հայկական Խորհրդային Սոցիալիստական Հանրապետությունում կա 1121 ակումբ և կուլտուրայի տուն, որից 915-ը՝ գյուղերում, 206-ը՝ քաղաքներում։ Նրանց կից գործում է 4403 խմբակ (1971)։
Կատեգորիա:Ակումբներ և հասարակություններ
Էտրուսկների ազգային թանգարան
Էտրուսկների ազգային թանգարան (Museo Nazionale Etrusco), էտրուսկների քաղաքակրթությանը վերաբերող թանգարան՝ տեղակայված Իտալիայի մայրաքաղաքում՝ Հռոմի Վիլա Ջուլիոյում։
Պատմություն
Վիլան կառուցվել է Ջուլիո III Հռոմի Պապի համար, ում անունով էլ կոչվել է։ Կառույցը պապական սեփականություն է մնացել մինչև 1870 թվականը, երբ Ռիսորզիմենտոյի զարթոնքով և Պապական մարզի ավարտով այն դարձավ Իտալիայի թագավորության սեփականություն։ Թանգարանը հիմնադրվել է 1889 թվականին՝ որպես նույն ազգայնական շարժման մաս՝  նպատակ ունենալով հավաքագրելու Լացիի, հարավային Էտրուրիայի և Ումբրիայի էտրուսկների և ֆալիսկիների քաղաքակրթությանը պատկանող  բոլոր նախահռոմեական հնությունները։ 20-րդ դարի սկզբից թանգարանը տեղակայված է վիլայում ։
Հավաքածուներ
Թանգարանի ամենահայտնի եզակի գանձը տերակոտա գրեթե իրական չափերի «հարս ու փեսայի» դամբարան հուշարձանն է (Sarcofago degli Sposi, «Ամուսինների սարկոֆագ»), որոնք մեջքով հենված կարծես ներկա են ճաշկերույթի։
Այլ նմուշներ՝
Արտաքին հղումներ
Կատեգորիա:Իտալիայի թանգարաններ Կատեգորիա:Ազգային թանգարաններ Կատեգորիա:1889 հիմնադրված թանգարաններ Կատեգորիա:Իտալիայի ազգային թանգարաններ
Բորովոե (գյուղ, Լյուբոմլի շրջան)
Բորովոե (Борове́), գյուղ Ուկրաինայի Վոլինի մարզի Լյուբոմլի շրջանում։ Հիմնադրվել է 1947 թվականին։
2001 թվականի տվյալներով Բորովոե գյուղում բնակվում էր 284 մարդ։ Բնակավայրը զբաղեցնում է 1,53 կմ² տարածք։ Բնակչության խտությունը կազմում էր 185,62 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Լյուբոմլի շրջանի բնակավայրեր Կատեգորիա:Ուկրաինայի գյուղեր Կատեգորիա:1947 թվականին հիմնադրված բնակավայրեր
Գրակովսկի գյուղական խորհուրդ (Խարկովի մարզ)
Գրակովսկի գյուղական խորհուրդ  (Граківська сільська рада), Ուկրաինայի Խարկովի մարզի Չուգունևսկի շրջանում ։
2001 թվականի տվյալներով Գրակովսկի գյուղական խորհրդում բնակվում էր 1150 մարդ։ Բնակավայրը զբաղեցնում է 61.09 կմ² տարածք։ Բնակչության խտությունը կազմում էր 18.82 մարդ/կմ²։ Խորհրդում կա 3 բնակավայր։
Արտաքին հղումներ
Կատեգորիա:Ուկրաինայի բնակավայրեր Կատեգորիա:1923 թվականին հիմնադրված բնակավայրեր
Արցախում ռուսական խաղաղապահ անձնակազմ
Արցախում ռուսական խաղաղապահ անձնակազմ, Ռուսաստանի Դաշնության խաղաղապահ անձնակազմն Արցախում, որը տեղակայվել է Հայաստանի, Ռուսաստանի և Ադրբեջանի առաջնորդների 2020 թվականի նոյեմբերի 9-ի հայտարարության ստորագրումից հետո։ Դրանով ավարտվել էր Արցախում 44-օրյա պատերազմը։ Ռուսական խաղաղապահ անձնակազմը տեղակայվել է 5 տարի ժամկետով (սկսած 2020 թվականի նոյեմբերի 9-ից)։ Այն կարող է երկարաձգվել ևս 5 տարով, եթե հայտարարության կողմերից որևէ մեկը, ժամկետը լրանալուց 6 ամիս առաջ, չհայտարարի այն մասին, որ մտադիր է դադարեցնել այս դրույթի կիրառումը։
Ռուսական խաղաղապահ անձնակազմը տեղակայվել է Արցախում շփման գծի ողջ երկայնքով և Բերձորի միջանցքում։ Խաղաղապահ ուժերի հրամանատարության շտաբը տեղակայված է Ստեփանակերտի օդանավակայանի շրջանում՝ Իվանյան բնակավայրում ։
Հրադադարի առաջին խոշոր խախտումը, որը տարածաշրջանում գրանցվել է ռուսական խաղաղապահ ուժերի տեղակայումից հետո, տեղի է ունեցել դեկտեմբերի 11-ին Հադրութի մերձակայքում։ Հին Թաղեր և Խծաբերդ գյուղերը, ինչպես նաև 4-րդ դար Կատարո վանքը պատերազմի արդյունքում մնացել էին Արցախի կազմում։ Հակառակ հրադադարի մասին համաձայնագրին, բախումներ սկսեցին այդ շրջանում, և ադրբեջանական ուժերը դեկտեմբերի 12-ին գրավեցին Հադրութի շրջան այդ մնացյալ մասը ։ Ռազմական այդ գործողությունից հետո ռուսական խաղաղապահ ուժերը միայն հրադադարի պահպանման խնդրանքով դիմել են երկու կողմերին, իսկ հաջորդ օրը Ռուսաստանի պաշտպանության նախարարությունը հրապարակել է քարտեզ, որտեղ բռնազավթված շրջանը դուրս է թողնվել խաղաղապահ առաքելության սահմաններից։
Արցախի Հանրապետության շարունակվող շրջափակումը միջազգային քննադատության է արժանացել և կասկածի տակ է դրվել 2020 թվականի նոյեմբերի 9-ին հրադադարի մասին եռակողմ համաձայնագրով Բերձորի միջանցքով տեղաշարժի ազատության և անվտանգության ապահովման հարցում իրենց առաքելությունն իրականացնելու խաղաղապահների կարողությունը և պատրաստակամությունը։
Պատմություն
Հայտարարության ստորագրումից հետո՝ Արցախում շփման գծի ողջ երկայնքով կողմերը սկսեցին հետևել հրադադարի ռեժիմի պահպանմանը ։
Նոյեմբերի 10-ին խաղաղապահ անձնակազմը տեղափոխող Իլ-76 տեսակի առաջին ինքնաթիռները, որոնք կազմված էին Ռուսաստանի կենտրոնական զինվորական շրջանի 15-րդ առանձին մոտոհրաձգային բրիգադի ստորաբաժանումներից, մեկնել են Ուլյանովսկ-Վոստոչնի օդակայանից դեպի Երևան՝ հակամարտության գոտի անձնակազմի, ավտոմոբիլային տեխնիկայի, զրահափոխադրիչների ու նյութական միջոցների փոխադրման համար ։ Նոյեմբերի 11-ին Ռուսաստանի Դաշնության զինված ուժերի խաղաղապահ անձնակազմի ստորաբաժանումները ստանձնել են վերահսկողությունը Բերձորի միջանցքի և Բերձոր-Լիսագոր ավտոճանապարհի մի հատվածի նկատմամբ։ Գորիս- Ստեփանակերտ ավտոճանապարհի ողջ երկայնքով ռուսական խաղաղապահները տեղադրել են ժամանակավոր անցակետեր ու դիտակետեր։ Բրիգադի 1-ին մոտոհրաձգային գումարտակի ստորաբաժանումները Երևանի Էրեբունի օդանավակայանում վայրէջք կատարելուց և բեռնաթափումից հետո, իրականացրել են 300-կիլոմետրանոց երթ՝ հասնելով մինչև Գորիսի շրջան ։ Արցախում ռուսական խաղաղապահ անձնակազմի առաջին հրամանատարը եղել է գեներալ-լեյտենանտ Ռուստամ Մուրադովը ։
Նոյեմբերի 12-ին Ռուսաստանի նախագահ Վլադիմիր Պուտինը ստորագրել է Արցախում խաղաղապահների աշխատանքների կարգը հաստատող հրամանը ։ Նույն օրն էլ 15-րդ առանձին մոտոհրաձգային բրիգադի խաղաղապահ գումարտակը մտել է Արցախի մայրաքաղաք Ստեփանակերտ, որտեղ սկզբնական շրջանում տեղակայված էր խաղաղապահ ուժերի հրամանատարության շտաբը ։ Նոյեմբերի 13-ին Ստեփանակերտի և Շուշիի հատվածներում տեղակայվել է 4 դիտակետ։ Ընդհանուր առմամբ, երեք օրվա ընթացքում իրականացվել է 73 ավիաթռիչք, տեղափոխվել 1103 զինծառայող և 168 միավոր տեխնիկա ։
Նոյեմբերի 14-ից խաղաղապահ անձնակազմի կազմում ձևավորվել, իսկ նոյեմբերի 20-ից սկսել է գործել «Մարդասիրական արձագանքման միջգերատեսչական կենտրոնը», որի խնդիրների թվում է Արցախում փախստականների վերադարձի ժամանակ անվտանգության ապահովումը։ Կենտրոնի կազմում, բացի ՌԴ պաշտպանության նախարարության ներկայացուցիչների, ներառված են նաև ՌԴ ԱԻՆ օպերատիվ խումբը, Ռուսաստանի ԱԳՆ ներկայացուցիչները, ՌԴ Անվտանգության դաշնային ծառայության սահմանապահ ծառայության ուժերն ու միջոցները, ինչպես նաև ՌԴ գործադիր իշխանության դաշնային մյուս մարմինների ներկայացուցիչները։ Կենտրոնի ղեկավար էր նշանակվել գեներալ-մայոր Անդրեյ Վոլկովը ։
Նոյեմբերի 15-ի դրությամբ՝ ռուսական խաղաղապահ ուժերը Բերձորի միջանցքում (Աղավնո - Լիսագոր հատվածում) տեղակայել էին 7 ժամանակավոր դիտակետ և ևս 18-ը՝ Արցախի՝ ռուսական խաղաղապահ ուժերի պատասխանատվության գոտում։ Ռուսական խաղաղապահ ուժերի ղեկավարումն իրականացվում է Ստեփանակերտում տեղակայված հրամանատարական կետից ։
2020 թվականի նոյեմբերի 23-ին Արցախի շրջանների ականազերծման աշխատանքներին միացել են Ռուսական միջազգային ականազերծման կենտրոնի մասնագետները ։
2020 թվականի դեկտեմբերի 17-ին ճանապարհահատվածի ականազերծման ժամանակ զոհվել է ռուսական խաղաղապահ անձնակազմի սպա ։
«Միջազգային ճգնաժամային խումբը», ամփոփելով 2022 թվականը և խոսելով 2023 թվականի հավանական հակամարտությունների մասին, նշել է նաև տարածաշրջանում ռուսական խաղաղապահների գործողությունները ."Ռուսական խաղաղապահները նախորդ տարի չեն կանգնեցրել մի քանի բռնկումներ։ Ադրբեջանական զորքերը մարտին և օգոստոսին նոր տարածքներ են գրավել Լեռնային Ղարաբաղում, այդ թվում ռազմավարական լեռնային դիրքեր։ Սեպտեմբերին ադրբեջանական ուժերը տարածք են գրավել հենց Հայաստանի ներսում։ Յուրաքանչյուր բախում դառնում էր առավել արյունալի։"
Ինչպես նշում է «Der Spiegel»-ը, 2022 թվականին Մոսկվայի խաղաղապահ առաքելությունը չի կարողացել Ադրբեջանին զերծ պահել հարձակումներից և Լեռնային Ղարաբաղի խորք հետագա առաջխաղացումից ։
Թվաքանակ և կառուցվածք
Ռուսական խաղաղապահ զորակազմի թվաքանակը կազմում է 1960 զինծառայող։ Զորակազմն ունի հրաձգային զենք, 90 զրահափոխադրիչ, 380 միավոր ավտո և հատուկ տեխնիկա, ՌԴ օդատիեզերական ուժերի բանակային ավիացիայի 4-ական Մի-8 և Մի-24 ուղղաթիռ, 7 անօդաչու թռչող սարք ։ Զորակազմի կորիզը կազմում են ՌԴ կենտրոնական զինվորական շրջանի 15-րդ առանձին մոտոհրաձգային բրիգադի զինծառայողները։
Խաղաղապահ զորակազմի կազմում սկսել է գործել «Մարդասիրական արձագանքման միջազգային կենտրոնը», որը ներառում է 5 կենտրոն. Մարդասիրական ականազերծման կենտրոնը, Հակամարտող կողմերի հաշտեցման կենտրոնը (այդ թվում հոգեբանական աշխատանքների բաժինը, հեռուստա և ռադիոհեռարձակման կայանները, «Вестник миротворца» թերթի խմբագրությունը), Տրանսպորտային ապահովման կենտրոնը, Բժշկական ապահովման կենտրոնը, Առևտրակենցաղային ապահովման կենտրոնը ։
Քննադատություն
Ինչպես նշում է Ալեքսանդր Ատասունցևը, «Ղարաբաղյան երկրորդ պատերազմի ելքը փոխել է տարածաշրջանում Ռուսաստանի դրությունը։ Այն արբիտրից վեր է ածվել ուղղակի միջնորդի։ Ավելի քան երկու հազար ռուսաստանցի խաղաղապահ, որոնք տեղակայված են Ղարաբաղում, չեն օգնել։ Նրանք դարձել են տարածաշրջանում հայ ժողովրդի անվանական, բայց ոչ իրական պաշտպանությունը։ Տեղակայումից երկու տարի անց նրանք չունեն նույնիսկ հստակ ամրագրված մանդատ, որը կարգավորում է զենքի կիրառումը» ։
Ծանոթագրություններ
Կատեգորիա:44-օրյա պատերազմ Կատեգորիա:Ադրբեջանա-թուրքական հարաբերություններ Կատեգորիա:Հայ-թուրքական հարաբերություններ Կատեգորիա:Հայ-ռուսական հարաբերություններ Կատեգորիա:Հայ-ադրբեջանական հարաբերություններ Կատեգորիա:Ռուսաստանի ռազմական պատմություն
Ջան Արատ
Ջան Արատ, հայկական ծագմամբ թուրք ֆուտբոլիստ, որը խաղում է կենտրոնական պաշտպանի դիրքում ։
Ակումբային կարիերա
Արատը 74 հանդիպում է անցկացրել «Ֆեներբահչե ՊԱՖ»-ի կազմում՝ խփելով երկու գոլ։ 2006/07 մրցաշրջանի սկզբին Ֆաբիո Լուչիանոյի վնասվածքից հետո նա դարձավ թիմի մշտական անդամ, բայց չորս շաբաթ անց մրցակցությունում զիջեց նոր տրանսֆերներ Դիեգո Լուգանոյին և Էդուարդ Դրացենային։ Արատը 2009 թվականին միացել է Ստամբուլի « Իստանբուլ Բաշակշեհիր » թիմին ։
Միջազգային կարիերա
Արատը հրավիրվել է Թուրքիայի ֆուտբոլի ազգային հավաքական Եվրո-2008-ի ընտրական խմբի հանդիպումներին մասնակցելու համար։ Մեծահասակների հավաքականում միջազգային առաջին հանդիպումն անցկացրել է 2006 թվականի ապրիլի 12-ին՝ Ադրբեջանի ֆուտբոլի ազգային հավաքականի դեմ խաղում։
Նա ազգային օլիմպիական հավաքականի կազմում 2005 թվականին 5 հանդիպում է անցկացրել Միջերկրածովյան խաղերում և նվաճել արծաթե մեդալ։
Արտաքին հղումներ
Կատեգորիա:Թուրքիայի երիտասարդական միջազգային կարգի ֆուտբոլիստներ Կատեգորիա:Թուրքական Սուպեր լիգայի ֆուտբոլիստներ Կատեգորիա:Իստանբուլ Բաշակշեհիրի ֆուտբոլիստներ Կատեգորիա:Կարշիյակայի ֆուտբոլիստներ Կատեգորիա:Ֆեներբահչեի ֆուտբոլիստներ Կատեգորիա:Թուրքիայի մինչև 21 տարեկանների հավաքականի միջազգային ֆուտբոլիստներ Կատեգորիա:Թուրքիայի հավաքականի ֆուտբոլիստներ Կատեգորիա:Թուրք ֆուտբոլիստներ Կատեգորիա:Թուրքեր հայկական սերմամբ Կատեգորիա:Ապրող անձինք Կատեգորիա:1984 ծնունդներ
Կոբակ
Բնակչության մասին տվյալներ չեն պահպանվել։
Մալդիվների պատմություն
Մալդիվների պատմություն (History of the Maldives), Մալդիվները բաղկացած է Հնդկական օվկիանոսում գտնվող մոտ 1200 կղզիներից ։ Մ.թ. 1-ին հազարամյակում բնակչությունը կազմված էր սինգալների ցեղերից, հնդիկներից, մալայացիներից, որոնք դավանում էին բուդդիզմ։
Պինյար
Կատեգորիա:Գրանադա պրովինցիայի մունիցիպալիտետներ Կատեգորիա:Գրանադա պրովինցիայի բնակավայրեր
Մալդիվների պատմություն
Հին և միջնադարյան պատմություն
Կղզեխումբը բնակեցվել է ավելի քան երկու հազար տարի առաջ ժամանակակից Շրի Լանկայից և Հնդկաստանից եկած ներգաղթյալներով։ Առաջին մալդիվցիները ոչ մի հնագիտական մնացորդ չեն թողել։ Նրանց շենքերը, հավանաբար, կառուցված էին փայտից, արմավենու տերևներից և այլ շուտ փչացող նյութերից, որոնք արագորեն քայքայվում էին արևադարձային կլիմայի օդում և աղում։ Ավելին, ղեկավարները չէին ապրում մեծ պալատական շինություններում, և նրանց կրոնը չէր պահանջվում կառուցել մեծ տաճարներ ։
Մալդիվյան բանավոր, լեզվաբանական և մշակութային ավանդույթների և սովորույթների համեմատական ուսումնասիրությունները ցույց են տվել, որ ամենավաղ բնակիչներից մեկը եղել է թամիլաների հետնորդներից Սանգամ ժամանակաշրջանի (Մ.թ ա. 300 - մ.թ.ա. 300 թվական) հնագույն Թամիլակամից ։
5-7-րդ դարերում կղզիներում հայտնվել են արաբները և պարսիկները։
Մինչև 12-րդ դարը մալդիվացիները դավանել են բուդդիզմ, սակայն 1153 թվականին Մալդիվներում ափ է իջել իսլամի արաբ քարոզիչներից մեկը։ Նա գործել է շատ ակտիվ, և շուտով ամբողջ բնակչությունը ընդունել է իսլամ։ Քարոզիչն ինքն իրեն Մուհամեդ ուլ-Աբդալ անունով սուլթան է հռչակել և դարձել է դինաստիայի հիմնադիրը, որը երկար ժամանակ ղեկավարել է Մալդիվներում։
Եվրոպական ներթափանցում
1558 թվականին պորտուգալացիները գրավել են Մալեն և այնտեղ ամրոց կառուցել։ Սակայն արդեն 1573 թվականին մալդիվցիները ոչնչացրել ու վտարել են պորտուգալացիներին։ Այնուհետև կղզեխմբում փորձել են ամրապնդվել հոլանդացիները, նույնպես անհաջող։
1887 թվականին Բրիտանիան իր պրոտեկտորատն է հաստատել Մալդիվներում։
Սուվադիվե կղզեխմբի օղակղզիում ստեղծվել է Սուվադիվեի Միացյալ Հանրապետություն անջատ պետությունը։
Անկախ Մալդիվներ
1964 թվականի ապրիլին մալդիվացիները ապստամբել են բրիտանական տիրապետության դեմ։ Ապստամբները քանդել են օդանավակայանը և պաշարել բրիտանական ադմինիստրատորի նստավայրը։
1965 թվականի հուլիսի 26-ին Բրիտանիան Մալդիվներին անկախություն է շնորհել։
1968 թվականի նոյեմբերի 11-ի անցկացված հանրաքվեի արդյունքների հիման վրա Մալդիվները հռչակվել է հանրապետություն։
2004 թվականի օգոստոսին Մալդիվների մայրաքաղաքում տեղի ունեցած անկարգություններից հետո Գայումը խոստացել է ժողովրդավարական բարեփոխումներ անցկացնել և ընդլայնել քաղաքական ազատությունները։ 2005 թվականին թույլատրվել են քաղաքական կուսակցությունները։ Խոստացվել էր նաև 2008 թվականին անցկացնել նախագահական առաջին ընտրությունները մի քանի թեկնածուների մասնակցությամբ։
2008 թվականի հոկտեմբերին Մալդիվների Հանրապետության առաջին նախագահը, որը ընտրվել է համաժողովրդական քվեարկության արդյունքում, դարձել է Մոհամեդ Նաշիդը։ 2012 թվականի փետրվարի 7-ին բողոքի ակցիաները, որոնց միացել էր ոստիկանությունը, հանգեցրել են նրա հրաժարականին (Մալդիվներում պետական հեղաշրջում (2012))։
Ծանոթագրություններ
Կատեգորիա:Մալդիվներ Կատեգորիա:Ազգային պատմություններ
Պիացա Արմերինա
Պիացա Արմերինա (իտալ.՝Piazza Armerina), կոմունա Իտալիայում, գտնվում է Սիցիլիա մարզում՝ Էննա գավառում։ Պիացա Արմերինայից ոչ հեռու գտնվում է Սիցիլիայի ամենահայտնի անտիկ հուշարձաններից մեկը՝ վիլլա Դել-Կազալեն։
Պիացա Արմերինան գտնվում է Էրեի լեռան հարավային լանջին, բարձրությունը հասնում է 700-ից մինչև 880 մետրի, լեռը շրջապատված է սաղարթախիտ անտառներով։
Բոգեն (Գերմանիա)
Բոգեն ( Bogen) քաղաք և քաղաքային համայնք Գերմանիայում, Բավարիայի Հանրապետությունում։
Համայնքը գտնվում է Ստրաուբինգ-Բոգեն շրջանում գտնվող Ստորին Բավարիա կառավարական նահանգի Շտրաուբինգ Բոգեն  շրջանում։ Բնակչությունը կազմում է 10,090 մարդ (2010 թվականի դեկտեմբերի 31-ի դրությամբ) ։ Զբաղեցնում է 49,74 կմ² տարածք։ Պաշտոնական կոդը՝ 09 2 78 118:
Հղումներ
Կատեգորիա:Բավարիայի բնակավայրեր Կատեգորիա:Բավարիայի քաղաքներ Կատեգորիա:Գերմանիայի քաղաքներ
Գրեկի (գյուղ, Լիպովա Դոլինայի շրջան)
Գրեկի (Греки), գյուղ Ուկրաինայի Սումիի մարզի Լիպովա Դոլինայի շրջանում։
2001 թվականի տվյալներով Գրեկի գյուղում բնակվում էր 33 մարդ։
Արտաքին հղումներ
Կատեգորիա:Ուկրաինայի Սումիի մարզի Լիպովա Դոլինայի շրջանի բնակավայրեր Կատեգորիա:Ուկրաինայի գյուղեր
Կրինիչկի (գյուղ, Խարկովի շրջան)
Կրինիչկի (Кринички), գյուղ Ուկրաինայի Խարկովի մարզի Խարկովի շրջանում։ Հիմնադրվել է 1810 թվականին։
2001 թվականի տվյալներով Կրինիչկի գյուղում բնակվում էր 272 մարդ։ Բնակավայրը զբաղեցնում է 0,32 կմ² տարածք։ Բնակչության խտությունը կազմում էր 850 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Խարկովի շրջանի բնակավայրեր Կատեգորիա:Ուկրաինայի գյուղեր Կատեգորիա:1810 թվականին հիմնադրված բնակավայրեր
Բրիլյակովո
Բրիլյակովո (Бриляково), գյուղ Ռուսաստանի Նիժնի Նովգորոդի մարզի Գորոդեցկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Գորոդեցկի շրջանի բնակավայրեր Կատեգորիա:1812 թվականին հիմնադրված բնակավայրեր
Սիրուն Մինաս
Մինաս Սիրուն Իսոկեն Աշլի Վանիկի (Siroon Isoken Minas), Նիգերիայում ծնված հայկական արմատներով բժշկուհի, պլաստիկ վիրաբույժ , «Շանթ» հեռուստաընկերությունով եթեր հեռարձակվող «Women's Сlub» նախագծի մասնակից։
Կենսագրություն
Ծնվել է 1991 թվականի փետրվարի 22-ին Նիգերիայում, կիսով չափ հայ, կիսով չափ անգլիացի Աշլի Վանիկի և նիգերուհի Ֆլորայի ընտանիքում։ Հայրը եղել է գինեկոլոգ-վիրաբույժ, մայրը՝ մաթեմատիկոս ։ Նրանք ծանոթացել են Նիգերիայում, որտեղ էլ ամուսնացել են։ 1994 թվականին ընտանիքը տեղափոխվել է Հայաստան և Մեղիրում հիմնել հիվանդանոց։ 9 տարի անց ընտանիքը տեղափոխվել է Երևան։ Սիրունն ավարտել է Երևանի պետական բժշկական համալսարանը գերազանցությամբ, մասնագիտությամբ պլաստիկ վիրաբույժ է, աշխատում է «Վարդանանց»  բժշկության կենտրոնում և «Իդեն» էսթետիկ բժշկության կենտրոնում։ Վերջինս հիմնվել է բժշկուհու կողմից։
Սիրուն Մինասը մասնակցել է նաև «Շանթ» հեռուստաընկերությունով եթեր հեռարձակվող «Women's Сlub» նախագծի համարներին ։
Ընտանիք
Ամուսնացել է 2019 թվականի հունիսին Ռաֆայել Վարդանյանի հետ, ունեն որդի՝ Վարդանը ։
Փքաբլիթի ազգային օր
Փքաբլիթի ազգային օր (National Doughnut Day կամ National Donut Day), տոն ԱՄՆ-ում, որը նշվում է հունիսի առաջին ուրբաթ օրը։ Տոնն ստեղծվել է Փրկության բանակի կողմից 1938 թվականին իր այն անդամների պատվին, որոնք Առաջին համաշխարհային պատերազմի ժամանակ զինվորներին փքաբլիթներ էին բաժանում ։
Պատմություն
Շուտով ԱՄՆ-ի՝ Առաջին համաշխարհային պատերազմի մեջ մտնելուց հետո (1917 թվականին), Փրկության բանակն իր միսիան ուղարկեց Ֆրանսիա, որի գործառույթն էր ամերիկացի զինվորականների սոցիալական խնդիրները լուծելը։ Այսպիսի օգնության կետեր ձևավովեցին ամերիկյան բանակային ուսումնական կենտրոնների մոտ։ Առաջին միսիան կազմված էր 250 կամավորներից։ Նրանցից երկուսի՝ վառատար Մարգարեթ Շելդոնի և համհարզ Հելեն Փերվիանսի մտքով անցավ զինվորներին անվճար փքաբլիթներ բաժանել։ Շուտով կին կամավորները, որոնք այդ գործն էին անում, սկսեցին կոչվել «Փքաբլիթի աղջիկներ»։
1938 թվականից Չիկագոյի Փրկության բանակի անդամներն սկսեցին այդ օրը նշել որպես ազգային տոն։ Գաղափարի հիմնական նպատակը Մեծ ճգնաժամի ժամանակ կարիքավոր զինվորականներին՝ Առաջին համաշխարհային պատերազմի մասնակիցներին օգնելն էր։
Այդ ժամանակվանից տոնը դարձավ համազգային՝ հետապնդելով նոր նպատակ՝ դրամաշնորհների հավաքագրում սովյալների համար։ Այդ օրը սրճարաններում բարեգործական նամականիշեր են ցուցադրվում՝ 1 ԱՄՆ դոլար արժողությամբ, և յուրաքանչյուրը կարող է այն ավելացնել իր հաշվին։ Ներկայումս ԱՄՆ-ի շատ ցանցային փռերում անվճար փքաբլիթ են հյուրասիրում, մասնավորապես՝ դա արվում է Dunkin’ Donuts հայտնի ցանցում ։
Արտաքին հղումներ
Կատեգորիա:ԱՄՆ-ի տոներ Կատեգորիա:1938 հիմնադրումներ
Յոնաս Կաուֆման
Յոնաս Կաուֆման (Jonas Kaufmann ), գերմանացի օպերային երգիչ ( դրամատիկ տենոր )։
Կենսագրություն և ստեղծագործություն
Յոնաս Կաուֆմանը ծնվել է Մյունխեն քաղաքում ապահովագրական գործակալի և մանկապարտեզի դաստիարակի ընտանիքում։ Ութը տարեկանից սկսել է սովորել դաշնամուր նվագել և երգել դպրոցի երգչախմբում ։
1989 թվականին ընդունվել է Մյունխենի երաժշտության և թատրոնի բարձրագույն դպրոց՝ մենակատար երգի դասարան։ Ուսմանը զուգահեռ սկսել է դերեր կատարել Բավարիայի պետական օպերայում ։ Ուսումն ավարտել է 1994 թվականին ։ Նա շրջագայել է աշխարհի շատ երկրներում, Ռուսաստանում` 2008 թվականից մի քանի անգամ։ Ներկայումս Յոնաս Կաուֆմանը բնակվում է Մյունխենում ։ Ամուսնացած է երգչուհի Մարգարիտ Յոսվիգի հետ (մեցցո-սոպրանո) ։ Զույգը երեք երեխա ունի։
2009 թվականին Կաուֆմանը ճանաչում է ստացել Վիեննայի օպերայում Պուչինիի «Տոսկայում»՝ որպես Կավարադոսսի (այս նշանակալից դերում նրա դեբյուտը տեղի է ունեցել մեկ տարի առաջ ՝ Լոնդոնում ) ։
Ժամանակակից ակադեմիական բեմի ամենապահանջված տենորներից մեկը՝ Կաուֆմանը, ճանաչում է ստացել իր երգացանկի բազմակողմանիությամբ ։ Դասական ռոմանտիկ դարաշրջանի իտալական և ֆրանսիական օպերաներին զուգահեռ, նա հաջողությամբ կատարում է նաև տենորային մասեր Վագների «երաժշտական դրամաներում»։ Կաուֆմանի մեծածավալ սկավառակների ցանկը ներառում է հիթեր ավստրիացի և գերմանացի օպերետաներից «Du bist die Welt für mich» (2014 թվական), Վերդիի օպերաներից («Verdi Album», 2014 թվական) և Պուչինիի («Puccini Album», 2015 թվական) ։
Ֆրանկո Աբատտիի մրցանակի մրցանակակիր (2009 թվական) ։
Արտաքին հղումներ
Կատեգորիա:Գերմանացի օպերային երգիչներ Կատեգորիա:Գերմանացի երաժիշտներ
Սուրբ Աստվածածին եկեղեցի (Կուրթան)
Սուրբ Աստվածածին եկեղեցի, գտնվում է Հայ առաքելական եկեղեցու տաճար Հայաստանի Հանրապետության Լոռու մարզի Կուրթան գյուղի հարավ-արևմուտքում՝ ճանապարհի վրա։ Այն իրենից ներկայացնում է 5-րդ դարի սրահավոր թաղակապ միանավ եկեղեցի, երկլանջ կտուրի տակ։
Ճարտարապետություն
Եկեղեցու աղոթասրահի կիսագլանաձև թաղը ուժեղացված է ուղղանկյուն որմնամույթերից բարձրացող զույգ կամարներով։ Մուտքերը երեքն են՝ արևմտյան, հարավային և հյուսիսային ճակատներից։ Արևմտյանը գտնվում է երկայնական առանցքի վրա, հարավայինն ու հյուսիսայինը շեղված են ինչպես իրարից, այնպես էլ որմնամույթների միջնագծից, որը պայմանավորված է երկայնական ճակատների տարբեր հորինվածքներով։ Աղոթասրահը լուսավորվում է վաղ միջնադարին հատուկ մեծ բացվածքներ ունեցող ութ պատուհանով, որոնք դեպի ներս լայնանում են։ Բոլոր մուտքերն ու պատուհաններն ունեցել են պսակներ։ Չեն պահպանվել հյուսիսային մուտքինը և հարավային ճակատի արևելյան պատուհանինը։ Մուտքերի պսակները հորիզոնական ծայրեր ունեցող կիսաշրջանագծային զույգ գոտիների ձևով եզերում են ճակատաքարը։ Արևմտյան մուտքի պսակի վերին գոտին պատած է եռանկյունաձև կամարիկներով։ Պատուհանների պսակները բարավորի ամբողջական քարի վրա քանդակված նույնպես կիսաշրջագծային գոտիներ են՝ հորիզոնական վերջավորություններով, գերազանցապես պատած հարդարանքի միևնույն տարրերի՝ պաև կամարիկների, թեքադիր գալարազարդերի և գնդիկների տարբեր հերթագայությամբ։ Պահպանվել են դասական հորինվածքի ճակտոնների մնացորդներ, ինչպիսին օրինակ Ապարան քաղաքի Սուրբ Խաչ եկեղեցու դահլիճում։ Դրանք հորիզոնական գոտիների քարերն են՝ պայտաձև կամարիկներով։ Արևմտյան ճակատում պահպանվել են ամբողջությամբ, իսկ արևելյան ճակատում՝ միայն մեկ քար։ Արևմտյան ճակատի պատուհանների պսակը համատեղված է ճակտոնի հորիզոնական գոտու հետ։ Այնտեղ եղել են իրար մոտիկ զույգ պատուհաններ, ինչպիսին օրինակ Լեռնակերտ գյուղի 4-րդ դարի միանավ եկեղեցու դահլիճում կամ Ծիծեռնավանքի եռանավ դահլիճում։ Զույգ պատուհանների բաժանիչը չի պահպանվել, որի պատճառով իրար ձուլվել են՝ վերածվելով վերևից զույգ կիսաշրջաններով ընդհանուր բացվածքի։ Երկու պատուհանների համար բարավորը ընդհանուր է և վերևից եզերված է պայտաձև կամարիկներով պատած կիսաշրջանագծային եզրակալով, որի ծայրերը համընկնում է ճակտոնի հորիզոնական գոտու հետ, կապելով պատուհանի երկու կողմի նրա խզված թևերը ։ Եկեղեցու հարավային, արևմտյան և հյուսիսային ճակատներումնույն բարձրության վրա ամբողջական տեսքով պահպանվել են պատերի շարվածքի հետ օրգանապես կապված կանոնավոր ձևի պահունակներ (3/4 գլան՝ զուգակցված ուղղանիստ սալի հետ), որոնք, ինչպես նաև նույն ճակատներում պատուհանների անհամեմատ բարձր տեղադրվածությունը վկայում են ի սկազբնե աղոթասրահը երեք կողմից շրջափակող սրահի երբեմնի գոյության մասին։ Դրա հետ են կապված նաև հարավային թևում բաց խորանի առկայությունը, աղոթասրահի մուտքերի շատությունը ։ Արտաքին սրահը եղել է փայտաշեն՝ ծածկի երկայնականհորիզոնական հեծանը հենված են պահւնակների վրա։ Արտաքին սրահի գոյությամբ միանգամայն իմաստավորվում է աղոթասրահի շեշտված վերասլացությունը։
Եկեղեցու պատերին, մուտքերի և պատուհանների շրջանում նկատելի են տարբեր ժամանակներում կատարված նորոգումների հետքերը։ Ավագ խորանի պատուհանից ներքև, պատի մեջ արտաքուստ ագուցված է կարմրավուն ֆելզիտից անհավասար թևերով, հարթ մակերևույթով խաչ, որը թվագրվում է 1741 թվականին։ Խաչն իր հորինվածքով, տաշվածքի հետքերի համեմատական թարմությամբ, պահպանվածությմբ միանգամայն մատնում է ուշ շրջանին պատկանելը ։ Հուշարձանի պատերը կառուցված են կիսամշակ բազալտե չեչաքարերով, ձևավոր մասերը (խորաններ, գմբեթարդներ, որմնամույթեր, կամարներ, թաղեր, մուտքերի և պատուհանների եզրեր) մաքրատաշ բազալտե և տուֆե քարերով, որոնք կապված են կրաշաղախով։ Հարավային ճակատում երևում է որմնախարիսխը՝ 20 սմ ելուստով, նույնպես բազալտե քարերով։
Ավանդատուն
Ունի պայտաձև խորան, արևելք-արևմուտք ձգված համաչափություններով աղոթասրահ (12.8 x 5.25 մ), որին հարավից կից է քառակուսուն մոտ հատակագծով ավանդատունը։ Կառուցվել է եկեղեցու հետ միաժամանակ, քանի որ արևելյան և միջին պատերը ընդհանուր են երկուսի համար։ Ավանդատունն ունի կիսաշրջանաձև խորան, միակ մուտքը բեմառաջքից է, լուսավորվում է արևելյան և հարավային պատերի մեկական պատուհաններից։ Ծածկված է եղել խաչաձև թաղով, որի մնացորդները պահպանվել են եկեղեցու հարավային պատին և ավանդատան արևմտյան պատի անկյունային մասերում։ Արևմտյան պատը ևս արտաքուստ ունի կիսաշրջանաձև խորան։
Զանգակատուն
Եկեղեցուց 6 մ դեպի հարավ, արևմտյան ճակատին հավասար գծով տեղադրված է քառակուսի բարձր պատվանդանով բազալտե զանգաշտարակ՝ չորսսյունանի ռոտոնդայով, կառուցված 19-րդ դարում։
Գերեզմանոց
Եկեղեցու շուրջը տարածվում է հին գերեզմանոցը։ Այնտեղ են գտնվում նաև 20-րդ դարասկզբի տապանաքարերով և մահարձաններով։
Վերանորոգում
1982-1984 թվականների կատարվել է հուշարձանի ամբողջական վերականգնում։ Վերականգնված են աղոթասրահի որմնամույթերը, թաղածածկը՝ կամարներով, քիվերը, հարավաարևմտյան անկյան պատերը, ավանդատունը, եկեղեցու կտուրը, սալապատված ենհատակն ու բեմը։
Արտաքին հղումներ
ա ա
Կենտրոնական քաղաքային գրադարան (Սալավատ)
Սալավատի կենտրոնական քաղաքային գրադարան, Սալավատ քաղաքի ամենամեծ գրադարանը։